15 Gongwe batsamaisasekepe le bone ba ne ba amilwe ke se Jona a neng a ba laela go se dira, ka gonne kwa tshimologong ba ne ba sa batle go mo latlhela mo lewatleng! Le fa go ntse jalo, ba ne ba dira sotlhe se ba ka se kgonang gore ba tswe mo setsuatsueng seo—mme ga ba a ka ba atlega. Se ne sa gakala le go feta. La bofelo ba ne ba lemoga gore ga go sepe se ba ka se dirang. Ba ne ba tlhaeletsa kwa Modimong wa ga Jona e bong Jehofa gore a ba utlwele botlhoko, go tswa foo ba tsholetsa Jona mme ba mo latlhela mo lewatleng.—Jona 1:13-15. Mokwadi e bile e le rahisitori wa difilimi e bong Tim Dirks o tlhalosa “Photo-Drama” a re ke “baesekopo ya ntlha e kgolo e e kopanyang modumo (puo e e rekotilweng), ditshwantsho tse di tsamayang le diselaete tse di gakgamatsang tsa mmala. Difilimi tse di tlileng pele ga “Photo-Drama” di ne tsa dirisa mengwe ya mekgwa eno mme ga se tsotlhe tsa tsone tse di neng di dirisa mekgwa eno yotlhe mo filiming e le nngwe, segolobogolo tse di buang ka Baebele. Mme ga go na epe ya tsone e e neng ya nna le babogedi ba le bantsi jaaka yone—palogotlhe ya batho ba le dimilione di le robongwe kwa Amerika Bokone, Yuropa, Australia le New Zealand mo ngwageng wa ntlha fela!